CELEX: 62012CN0575
Language: sk
Date: 2012-12-07 00:00:00
Title: Vec C-575/12: Návrh na začatie prejudiciálneho konania, ktorý podal Administratīvā apgabaltiesa (Lotyšsko) 7. decembra 2012 — AS „Air Baltic Corporation“ /Valsts robežsardze

9.2.2013   
            
            
               SK
            
            
               Úradný vestník Európskej únie
            
            
               C 38/16
            
         Návrh na začatie prejudiciálneho konania, ktorý podal Administratīvā apgabaltiesa (Lotyšsko) 7. decembra 2012 — AS „Air Baltic Corporation“/Valsts robežsardze
   (Vec C-575/12)
   2013/C 38/24
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Administratīvā apgabaltiesa
   
      Účastníci konania pred vnútroštátnym súdom
   
   
      Žalobkyňa: AS „Air Baltic Corporation“
   
      Žalovaný: Valsts robežsardze
   
      Prejudiciálne otázky
   
   
               1.
            
            
               Má sa článok 5 nariadenia Európskeho parlamentu a Rady (ES) č. 562/2006 z 15. marca 2006 (1), ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), vykladať v tom zmysle, že existencia platného víza uvedeného v platnom cestovnom doklade je nevyhnutnou podmienkou na vstup štátnych príslušníkov tretích krajín?
            
         
               2.
            
            
               V súlade s ustanoveniami nariadenia (ES) č. 810/2009 z 13. júla 2009 (2), ktorým sa ustanovuje vízový kódex Spoločenstva (vízový kódex), zrušenie cestovného dokladu, ktorý obsahuje vízovú nálepku, spôsobí aj neplatnosť víza vydaného [dotknutej] osobe?
            
         
               3.
            
            
               Sú vnútroštátne právne predpisy, ktoré ako nevyhnutnú podmienku na vstup štátnych príslušníkov tretích krajín stanovujú existenciu platného víza uvedeného v platnom cestovnom doklade, v súlade s ustanoveniami nariadenia Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc), a ustanoveniami nariadenia (ES) č. 810/2009 z 13. júla 2009, ktorým sa ustanovuje vízový kódex Spoločenstva (vízový kódex)?
            
         
      (1)  Ú. v. EÚ L 105, s. 1.
   
      (2)  Ú. v. EÚ L 243, s. 1.